
MAŽEIKIŲ RAJONO SAVIVALDYBĖS MERAS
POTVARKIS
DĖL 2024–2025 METŲ ŠILDYMO SEZONO PABAIGOS
2025 m. balandžio         d. Nr. M1-
Mažeikiai

Vadovaudamasi Lietuvos Respublikos vietos savivaldos įstatymo 3 straipsnio 3 dalimi, 6 straipsnio 30 punktu, 25 straipsnio 5 dalimi, Lietuvos Respublikos šilumos ūkio įstatymo 13 straipsniu, Šilumos tiekimo ir vartojimo taisyklių, patvirtintų Lietuvos Respublikos energetikos ministro 2010 m. spalio 25 d. įsakymu Nr. 1-297 „Dėl Šilumos tiekimo ir vartojimo taisyklių patvirtinimo“, 61, 63, 65 ir 66 punktais:
1. Nustatau 2024–2025 metų šildymo sezono pabaigą:

1.1. Mažeikių rajono savivaldybės administracijos (įskaitant seniūnijas) administraciniuose pastatuose, Mažeikių rajono lopšeliuose-darželiuose, ugdymo, gydymo, kultūros ir kitose įstaigose, kurių savininkė ar dalininkė yra Mažeikių rajono savivaldybė, Savivaldybės valdomose įmonėse, kurios naudojasi savivaldybės biudžeto lėšomis, šildymo sezonas baigiamas 2025 m. balandžio 16 d.;
1.2. Mažeikių rajono šilumos vartotojams (įskaitant daugiabučius gyvenamuosius namus), kurių Mažeikių rajono savivaldybė nėra savininkė ar dalininkė, šildymo sezonas baigiamas 2025  m.  balandžio 16 d., o šiame papunktyje minimi šilumos vartotojai, nusprendę baigti savo pastatų šildymą kitu laiku, negu šildymo sezono pabaiga, apie sprendimą praneša šilumos tiekėjui.

2. Pavedu Mažeikių rajono savivaldybės administracijos Komunikacijos skyriui šį potvarkį paskelbti vietos spaudoje ir Mažeikių rajono savivaldybės interneto svetainėje www.mazeikiai.lt.

